IPO
ఐపిఒలకు కలిసొచ్చిన కాలం
న్యూఢిల్లీ, అక్టోబరు 12: ఈ ఆర్థికసంవత్సరంలో భారతీయ కార్పొరేట్‌ రంగానికి ఐపిఒ మార్కెట్‌ కలిసొచ్చింది. సుమారు 50 కంపెనీలకుపైగా దలాల్‌స్ట్రీట్‌లో ఐపిఒ ఆఫర్లతో ముందుకువచ్చాయి. ఇంచుమించు 2.93 బిలియన్‌ డాలర్లు నిధులు సమీకరణకు ఉపక్రయిస్తున్నాయి. మరో 22 కంపె నీలు ఐపిఒ ప్రణాళికలతో ఉన్నాయి. ఈ ఏడాది లోపే మొత్తం ఈ ఐపిఒల జారీద్వారా 5.8 బిలియన్‌ డాలర్లు సమీకరించే అంచనాలు న్నాయి. గతేడాది కంపెనీలు ఐపిఒల ద్వారా 2.18 బిలియన్‌ డాలర్లు సమీకరించాయి. బేకర్‌ అండ్‌ మెకిన్సే అంచనాలప్రకారంచూస్తే భారత్‌ ఐపిఒలు ఆరేళ్ల గరిష్టస్థాయికి చేరా యి. ఇప్పటికే 2.93 బిలియన్‌ డాలర్లు పూర్తి అయ్యాయని మరో 2.90 బిలియన్‌ డాలర్లు సమీకరించేందుకు ఐపిఒలు సిద్ధం అవుతున్న ట్లు వెల్లడించింది. 16 కంపెనీలు దేశీయంగా 2017లో స్టాక్‌ ఎక్చేంజిల్లో జాబితా అయ్యేం దుకు సిద్ధం అవుతున్నాయి. 5.86 బిలియన్‌ డాలర్లుసేకరిస్తాయని అంచనా. వొడాఫోన్‌ ఇండియా ఐపిఒతో 300కోట్లు డాలర్లు సమీ కరిస్తుందని అంచనా. ప్రభుత్వరంగంలోని కోల్‌ ఇండియా ఐపిఒకంటే ఎక్కువ నిధులు వస్తాయని అంచనా. ప్రధాని నరేంద్రమోడీ ఆధ్వ ర్యంలోని ఎన్‌డిఎ ప్రభుత్వం భారత్‌లో బిజినెస్‌ సానుకూల వాతావరణం పెంచడంతో విదేశీ సంస్థ లు సైతం పెట్టుబడులకు ముందుకువస్తున్నాయి. అంతే కాకుండా పన్నులరంగాన్ని క్రమబద్ధీకరించడం మరికొంత మద్దతునిచ్చినట్లయింది. జిఎస్‌టి బిల్లు అమలుద్వారా దేశంలోని పన్నుపరిధిని పెంచడంతో పాటు వ్యాపారులు, కార్పొరేట్‌రంగంపై పన్నుల దాడిని తగ్గించినట్లయింది. పరోక్షపన్నులరంగంలో అరాచకాన్ని తగ్గించినట్లయింది. బేకర్‌ మెకిన్సే భారత్‌ ప్రతినిధి అశోక్‌ లాల్వాని మాట్లాడుతూ భారత్‌లో అమలవుతున్న ఆర్థిక సంస్కరణలతో నిధుల సమీకరణకు మరింతగా ప్రోత్సాహం లభిం చినట్లయిందన్నారు. భారత్‌ ఐపిఒలరంగంలో దేశీ యంగా స్టాక్‌ ఎక్ఛేంజిల్లో జాబితాకావడం మరింత పెరుగుతుందని ఆయన అంచనావేసారు. బిఎస్‌ఇ, ఎన్‌ఎస్‌ఇ రెండింటిలోను జాబితాచేయడం వల్ల కంపెనీలు విలువలు పెరిగాయి. 99.8శాతం కంపె నీలు రెండింటా జాబితాచేయడం వల్ల 19 ఐపిఒల ద్వారా 2.9బిలియన్‌డాలర్లు సమీకరించాయి. ఐసిఐ సిఐ ప్రుడెన్ఫియల్‌ లైఫ్‌ 909 మిలియన్‌ డాలర్లు సేకరించింది. భారత్‌లోబిజినెస్‌ సానుకూలత పెరగ డం కూడా ఐపిఒల వృద్ధికి కారణంఅయింది. విదేశీ ఎక్ఛేంజిల్లో కూడా జాబితాచేయడం వల్ల క్రాస్‌ బోర్డర్‌ ఐపిఒలతో కూడా మార్కెట్‌ విస్తరణకు దోహ దంచేస్తోంది. 2016లో ఉన్న మొత్తం 22 ఐపిఒల్లో స్ట్రాండ్‌ లైఫ్‌ సైన్సెస్‌ నాస్‌డాక్‌లో జాబితాచేసింది. దేశం నుంచి మొట్టమొదటి విదేశీ ఐపిఒగా వెళు తోంది. వీడియోకాన్‌ డి2హెచ్‌ కూడా నాస్‌డాక్‌లో జాబితాచేసింది. 2016లో మిగిలి ఉన్న ఆర్థికసంవ త్సరంతోపాటు 2017లో కూడా ఐపిఒ మార్కెట్‌ ఊపందుకుంటుందని మెకిన్సే డైరెక్టర్‌ లాల్వాని పేర్కొన్నారు. ఆర్థికరంగపరంగా సెంటిమెంట్‌ బలపడి బిజినెస్‌ సానుకూలత, ఇన్వెస్టర్లలో విశ్వా సం పెరగడం, ద్రవ్యోల్బణ ఒత్తిడులు తగ్గడం వంటి వాటితోపాటు స్థిరమైన ఎఫ్‌డిఐ నిధుల రాక కూడా ఐపిఒలను పెంచుతుందని ఆర్థికవృద్ధి మరింత బలపడుతుందని లాల్వాని అంచనా వేసారు.